Romanul Fratii Hawthorne face parte din seria Jocurile mostenirii \n \n Grayson Hawthorne a fost crescut ca mostenitor al bunicului sau miliardar, invatat de mic sa puna familia pe primul loc. Acum, marele Tobias Hawthorne a murit si familia lui a fost dezmostenita, dar unele lectii au ramas la fel de importante. Cand surorile lui vitrege au mari necazuri, Grayson intervine si face exact ce stie el mai bine: rezolva probleme - eficient, precis, necrutator. Si fara sa se lase tras in jos de complicatiile emotionale. Jameson Hawthorne adora riscul, este un cautator de senzatii tari si un maestru al jocurilor. Cand misteriosul sau tata apare si ii cere o favoare, Jameson nu poate refuza provocarea. Trebuie sa se infiltreze in cel mai exclusivist club de jocuri de noroc clandestin din Londra, unde se reunesc cei bogati, puternici si aristocrati, si sa castige un joc imposibil cu mize coplesitoare. Din fericire, Jameson Hawthorne traieste pentru situatiile imposibile. Atrasi in aventuri dificile, in capetele opuse ale lumii, Grayson si Jameson - cu ajutorul fratilor lor si al fetei care a mostenit averea bunicului lor - trebuie sa se gandeasca bine cine vor sa fie si ce va sacrifica fiecare dintre ei pentru a castiga. \n \n Jennifer Lynn Barnes este o maestra a puzzle-urilor si a rasturnarilor de situatie! - E. Lockhart, autoarea romanului Mincinosii Un amestec captivant de secrete de familie, poveste interzisa de dragoste si vanatoare de comori, plasat in misterioasa lume a miliardarilor din Texas. Rasturnarile permanente de situatie m-au tinut in suspans pana la ultima pagina! - Katharine McGee, autoarea romanului American Royals Romanul meticulos lucrat al lui Barnes este asemenea filmului Knives Out pentru universul adolescentilor, perfect pentru orice cititor in cautare de suspans, povesti de dragoste si glamour. Autoarea construieste o tensiune la cote ridicate, un triunghi amoros fermecator si o galerie de personaje ampla, dar memorabila. - SLJ Abilitatea lui Avery de a-i manevra pe oamenii enervant de privilegiati de care se trezeste brusc inconjurata este admirabila, fiind din plin ajutata de replicile ei intepatoare, care ii pun la punct pana si pe cei mai snobi dintre ei. - BCCB \n \n Din seria Jocurile mostenirii fac parte: \n Volumul 1: Jocurile mostenirii \n Volumul 2: Mostenirea Hawthorne \n Volumul 3: Ultimul gambit \n Volumul 4: Fratii Hawthorne \n Volumul 4.5: Jocuri nespuse \n \n Traducere din limba engleza de Oana Dusmanescu. \n \n